પાણીને જીવન માનવામાં આવે છે. સારા હેલ્થ માટે પાણી અત્યંત જરૂરી હોય છે. જો કે ઘણા ઓછા લોકો છે, જે ખાલી પેટે પાણી પીતા હોય છે. પાણી એક માત્ર એવું તત્વ છે જે તમારી શરીરની બધી જ બીમારી દુર કરવામાં મદદરૂપ થઇ શકે છે. જો તમે સવારે ઉઠ્યા બાદ ખાલી પેટે 1 લીટર પાણી પીવો તો તમે આજીવન અનેક બીમીરીઓથી બચી શકો છો. લગભગ બીમારીઓ આપણા પેટમાંથી જ જન્મ લેતી હોય છે. આ કારણે જો તમે સવારે પથારી છોડતા જ ખાલી પેટે પાણી પીશો તો તમે આ તંદુરસ્તીને પોતાની પાસે રાખી શકશો. જો તમે 1 લીટર પાણી પી ન શકો તો ધીરે ધીરે બે બે ગ્લાસ કરી પાણીની માત્રામાં વધારો કરી શકો છો. આમ કરવાથી થોડા દિવસ બાદ તમે તમારા શરીરમાં બદલાવ જોઇ શકશો.